Slo til i slalåm-finalen
Hadde hun kjørt åtte hundredeler saktere i åpningsomgangen, ville hun gått glipp av den avgjørende i sesongens verdenscup-premiere i slalåm. I den var det imidlertid bare vinneren Mikaela Shiffrin (18)fra USA som kjørte raskere en henne. Nina Løseth hadde sammenlagt 28 hundredeler opp til Slovenias Tina Maze, forrige sesongs beste kvinnelige alpinkjører og vinner av verdenscupen sammenlagt, på 3. plass.- Dette ble en god normal omgang. Jeg gjorde ingen feil. Dette er slik jeg har kjørt på trening, sier Nina Løseth til NTB om «rykket» i andre omgang. Hun forteller om en 1. omgang der ikke alt satt som det skulle. - Jeg kjempet godt og kjørte bra i henget, men det gikk for sakte på flaten, forklarer hun. Nina Løseth sesongdebuterte i Sölden i slutten av oktober i storslalåm. Da lå hun på 16. plass etter 1. omgang og endte som nummer 26. Da sa hun at hun ble for feig i 2. omgang. Denne gangen skulle hun ikke gå i den samme fella.- Jeg bestemte meg for å være tøffere. Du lærer etter hvert løp. Sportssjef Claus Johan Ryste var godt fornøyd han også. - Fenomenal finaleomgang. Nest beste omgangstid forteller det meste. Hun er litt forsiktig i 1. omgang, men slipper seg løs i finaleomgangen. Sölden var det første skrittet for Nina i år, men tar enda et steg i dag, sier sportssjef Claus Johan Ryste.Mikaela Shiffrin, som vant slalåmcupen og VM-gullet i slalåm forrige sesong, var i en klasse for seg i verdenscupens slalåmpremiere i Finland. Den 18 år gamle amerikaneren fikk 1.55,07 totalt og var hele 1,06 sekunder foran Tysklands Maria Höfl-Riesch på 2.-plass. Tiden til Nina Løseth var 1.56,95. Lillesøster Mona Løseth (22) hektet og kjørte ut i 1. omgang.
Nina Løseth (24) var nær ved å bli slått ut med 29. plass i første slalåmomgang i finske Levi. I finaleomgangen kjørte Norges kvinnelige Sotsji-håp i alpint seg opp til en sensasjonell 7. plass.